**Szarvasgede Község Önkormányzata**

**Képviselő-testületének**

**8. számú nyílt rendkívüli ülés**

**J E G Y Z Ő K Ö N Y V E**

**Készült**: Szarvasgede Község Önkormányzata Képviselő-testületének 2023. július 19-én

megtartott nyilvános rendkívüli testületi üléséről.

**N a p i r e n d**:

1./ Javaslat „**Önkormányzati épületek energetikai korszerűsítése**” tárgyú projekt

közbeszerzési eljárásában szükséges eljárást lezáró döntés meghozatalára

**Előterjesztő**: Kovács Ottó Béla polgármester *40/2023.(VII.19.) határozat*

2./ Egyebek

a.) Szarvasgedei Csicsergő Óvoda elégedettségi kérdőív

**Szarvasgede Község Önkormányzata**

**Képviselő-testületének**

**8. számú nyílt rendkívüli ülés**

**J E G Y Z Ő K Ö N Y V E**

**Készült**: Szarvasgede Község Önkormányzata Képviselő-testületének 2023. július 19-én

megtartott nyilvános rendkívüli testületi üléséről.

**Testületi ülés helye**: Községháza

Szarvasgede, Kossuth L. út 119.

**Jelen vannak:** Kovács Ottó Béla polgármester, Pilinyi Zoltán alpolgármester, Bukovinszki Arnoldné, Divald Szabolcs, Kakukné Opre Mária önkormányzati képviselők

**Tanácskozási joggal**: dr. Horkai-Tóth Gabriella jegyző

**Jegyzőkönyvvezető:** Varga Anita ügyintéző

Kovács Ottó Béla polgármester megállapítja, hogy az 5 fős testületből 5 fő jelen van, az ülés határozatképes, a rendkívüli ülést megnyitja.

A képviselő-testület a rendkívüli ülés napirendjére tett javaslatot elfogadja, így az ülés napirendje a következő:

**N a p i r e n d**:

1./ Javaslat „**Önkormányzati épületek energetikai korszerűsítése**” tárgyú projekt közbeszerzési eljárásában szükséges eljárást lezáró döntés meghozatalára

2./ Egyebek.

a.) Szarvasgedei Csicsergő Óvoda elégedettségi kérdőív

**I. NAPIREND:**

**Javaslat „Önkormányzati épületek energetikai korszerűsítése” tárgyú projekt közbeszerzési eljárásában szükséges eljárást lezáró döntés meghozatalára**

*(előterjesztés, határozati javaslat, külön jegyzőkönyv a jegyzőkönyvhöz csatolva)*

**Kovács Ottó Béla polgármester**: Megkérem Jegyző Asszonyt ismertesse a bíráló bizottság döntését.

**dr. Horkai-Tóth Gabriella jegyző:** A közbeszerzési eljárásunk két részre volt bontva, külön az óvoda épületének energetikai korszerűsítése, illetve a sportöltöző épületének energetikai korszerűsítése. Az óvoda épületének korszerűsítésére több ajánlat is érkezett: SzekeresRezső János egyéni vállalkozó ajánlataAcsáról és az SMDBAU Kft. ajánlata Salgótarjánból, azonban érvényes ajánlatot csak az SMDBAU Kft. nyújtott be. SzekeresRezső János ajánlata hiánypótlást követően sem tartalmazza a kapacitásait rendelkezésre bocsátó szervezet (személy) vonatkozásában a képviseleti jogok ellenőrizhetősége érdekében előírt releváns dokumentumokat. Javasoljuk az I. rész tekintetében az SMDBAU Kft. ajánlatának elfogadását és a közbeszerzési eljárás eredményessé nyilvánítását.

A sportöltöző épületének energetikai korszerűsítése esetében SMDBAU Kft. és a Nordép Hungary Kft. ajánlata maradt érvényes. Érvénytelen lett Szekeres Rezső János és a Rodemax Trade Kft. ajánlata, ugyanis nem tudtak a hiánypótlási felhívásnak maximálisan eleget tenni. Az SMDBAU Kft. ajánlata volt ár-érték arányban és pontozás szerint is a kedvezőbb, így javasoljuk a II. rész tekintetében az SMDBAU Kft. ajánlatának elfogadását és az eljárás eredményessé nyilvánítását.

A képviselő-testületnek a szervezeti és működési szabályzat és a közbeszerzési szabályzat szerint, név szerinti szavazással kell dönteni, amiről külön jegyzőkönyv készül.

A képviselők részéről kérdés, észrevétel nem hangzott el, a polgármester felkéri a jegyzőt a név szerinti szavazás lebonyolítására és erről a külön jegyzőkönyv elkészítésére.

A polgármester a külön jegyzőkönyv alapján megállapítja, hogy Szarvasgede Község Önkormányzatának Képviselő-testülete 5 igen szavazattal, 0 ellenszavazattal, 0 tartózkodással az alábbi határozatot hozta:

**40/2023.(VII.19.) Képviselő-testületi határozat**

Szarvasgede Község Önkormányzatának Képviselő-testülete, mint a Döntéshozó testület az ”**Önkormányzati épületek energetikai korszerűsítése**” tárgyú közbeszerzési eljárásban az alábbiakat állapítja meg:

**I. Az Önkormányzati épületek energetikai korszerűsítése 1. rész – Szarvasgede óvoda épületének korszerűsítése**

1. Az Önkormányzati épületek energetikai korszerűsítése 1. rész – Szarvasgede óvoda épületének korszerűsítése tárgyú, Kbt. 112. § (1) bekezdés b) pontja szerinti nyílt közbeszerzési eljárás **eredményes.**

**2. Az eljárás során érvényes ajánlatot nyújtott be:**

2.1. SMDBAU Kft. (3100 Salgótarján, Törökvész út 5.) ajánlattevő az alábbi indokok alapján:

* az ajánlattevő a benyújtott igazolásokkal, dokumentumokkal alátámasztotta, hogy megfelel az eljárást megindító felhívásban előírt alkalmassági minimumkövetelményeknek,
* a kizáró okok előírása tekintetében az ajánlatkérő a Kbt. 62. § (1) bekezdés h)-k) és m pontjában foglaltak szerinti kizárok okok érvényesítését írta elő. A benyújtott nyilatkozatok és ellenőrzés alapján az ajánlattevő nem tartozik a kizáró okok hatálya alá,
* az ajánlattevő ajánlata mindenben megfelelt az ajánlati felhívásban, a közbeszerzési dokumentumban, valamint a vonatkozó jogszabályokban előírt feltételeknek.

**3.) Az eljárás során érvénytelen ajánlatot nyújtott be:**

3.1. Szekeres Rezső János ev. (2683 Acsa, Kossuth út 33.) az alábbi indokok alapján:

Az ajánlattevő a Kbt. 73. § (1) bekezdésének e) pontja alapján – egyéb módon nem felel meg az ajánlattételi felhívásban és a közbeszerzési dokumentumokban, valamint a jogszabályokban meghatározott feltételeknek – érvénytelen ajánlatot nyújtott be az alábbi indok miatt:

* Ajánlattevő ajánlata hiánypótlást követően sem tartalmazza a kapacitásait rendelkezésre bocsátó szervezet (személy) vonatkozásában a képviseleti jogok ellenőrizhetősége érdekében előírt releváns dokumentumokat.

3.2. Rodemax Trade Kft. (1148 Budapest Adria sétány 14.) az alábbi indokok alapján:

Az ajánlattevő a Kbt. 73. § (6) bekezdésének b) pontja alapján érvénytelen ajánlatot nyújtott be az alábbi indok miatt:

* Az ajánlattevő az ajánlati biztosítékot határidőre nem vagy az előírt mértéknél kisebb összegben bocsátotta rendelkezésre.

**4. Az eljárás nyertes ajánlattevője az SMDBAU Kft. (3109 Salgótarján, Törökvész út 5.) ajánlattevő az alábbi indok alapján:**

* **egyedüli érvényes ajánlattevőként a legjobb ár-érték aránnyal rendelkező ajánlat (a súlyszámmal korrigált legtöbb – maximális – pontszámot kapta) az ajánlati felhívásban és közbeszerzési dokumentumban meghatározott rész-szempontok szerint.**

**II. Az Önkormányzati épületek energetikai korszerűsítése 2. rész – Szarvasgede sportöltöző épületének korszerűsítése**

1. Az Önkormányzati épületek energetikai korszerűsítése 2. rész – Szarvasgede sportöltöző épületének korszerűsítése tárgyú, Kbt. 112. § (1) bekezdés b) pontja szerinti nyílt közbeszerzési eljárás **eredményes.**

**2. Az eljárás során érvényes ajánlatot nyújtott be:**

2.1. SMDBAU Kft. (3100 Salgótarján, Törökvész út 5.) ajánlattevő az alábbi indokok alapján:

* az ajánlattevő a benyújtott igazolásokkal, dokumentumokkal alátámasztotta, hogy megfelel az eljárást megindító felhívásban előírt alkalmassági minimumkövetelményeknek,
* a kizáró okok előírása tekintetében az ajánlatkérő a Kbt. 62. § (1) bekezdés h)-k) és m pontjában foglaltak szerinti kizárok okok érvényesítését írta elő. A benyújtott nyilatkozatok és ellenőrzés alapján az ajánlattevő nem tartozik a kizáró okok hatálya alá,
* az ajánlattevő ajánlata mindenben megfelelt az ajánlati felhívásban, a közbeszerzési dokumentumban, valamint a vonatkozó jogszabályokban előírt feltételeknek.

2.2. Nordép Hungary Kft. (3128 Vizslás, Kossuth Lajos út 100.) ajánlattevő az alábbi indokok alapján:

* az ajánlattevő a benyújtott igazolásokkal, dokumentumokkal alátámasztotta, hogy megfelel az eljárást megindító felhívásban előírt alkalmassági minimumkövetelményeknek,
* a kizáró okok előírása tekintetében az ajánlatkérő a Kbt. 62. § (1) bekezdés h)-k) és m pontjában foglaltak szerinti kizárok okok érvényesítését írta elő. A benyújtott nyilatkozatok és ellenőrzés alapján az ajánlattevő nem tartozik a kizáró okok hatálya alá,
* az ajánlattevő ajánlata mindenben megfelelt az ajánlati felhívásban, a közbeszerzési dokumentumban, valamint a vonatkozó jogszabályokban előírt feltételeknek.

**3.) Az eljárás során érvénytelen ajánlatot nyújtott be:**

3.1. Szekeres Rezső János ev. (2683 Acsa, Kossuth út 33.) az alábbi indokok alapján:

Az ajánlattevő a Kbt. 73. § (1) bekezdésének e) pontja alapján - egyéb módon nem felel meg az ajánlati felhívásban és a közbeszerzési dokumentumokban, valamint a jogszabályokban (Kbt. 71. § (8) bekezdés b) pontja) meghatározott feltételeknek - érvénytelen ajánlatot nyújtott be az alábbi indok miatt:

* Az ajánlattevő ajánlatában a szakmai ajánlat részeként az ajánlatkérő által biztosított árazatlan gépész költségvetés Vízellátás-csatornázás fejezete árazott formában nem került benyújtásra, amely hiánypótlás keretében már nem pótolható.

3.2. Rodemax Trade Kft. (1148 Budapest Adria sétány 14.) az alábbi indokok alapján:

Az ajánlattevő a Kbt. 73. § (6) bekezdésének b) pontja alapján érvénytelen ajánlatot nyújtott be az alábbi indok miatt:

* Az ajánlattevő az ajánlati biztosítékot határidőre nem vagy az előírt mértéknél kisebb összegben bocsátotta rendelkezésre.

**4. Az eljárás nyertes ajánlattevője az SMDBAU Kft. (3109 Salgótarján, Törökvész út 5.) ajánlattevő az alábbi indok alapján:**

* **érvényes ajánlattevőként a legjobb ár-érték aránnyal rendelkező ajánlat (a súlyszámmal korrigált legtöbb – maximális – pontszámot kapta) az ajánlati felhívásban és közbeszerzési dokumentumban meghatározott rész-szempontok szerint.**

**Határidő**: értelemszerűen

**Felelős**: Kovács Ottó Béla polgármester

**II. Egyebek:**

**a.) Szarvasgedei Csicsergő Óvoda elégedettségi kérdőív**

**Kovács Ottó Béla polgármester**: A Szarvasgedei Csicsergő Óvodával kapcsolatban a szülők részéről már több szóbeli panasz is érkezett. A javaslatom az lenne, hogy a szóbeli panaszok kivizsgálása érdekében küldjünk ki a szülők részére egy elégedettségi kérdőívet, melynek kitöltése önkéntes és anonim, az azt tartalmazó kérdések segíthetnek az esetleges problémák beazonosításában és kezelésében.

A képviselő-testület a javaslattal egyhangúlag egyetért.

A képviselők részéről további kérdés, észrevétel nem hangzott el, a polgármester megköszöni a részvételt, a rendkívüli testületi ülést bezárja.

Kmf.

Kovács Ottó Béla dr. Horkai-Tóth Gabriella

polgármester jegyző